CELEX: 32011D0454
Language: bg
Date: 2011-07-22 00:00:00
Title: 2011/454/ЕС: Решение за изпълнение на Комисията от 22 юли 2011 година относно определени мерки за защита във връзка с болестта класическа чума по свинете в Литва (нотифицирано под номер C(2011) 5137)  Текст от значение за ЕИП

23.7.2011   
            
            
               BG
            
            
               Официален вестник на Европейския съюз
            
            
               L 193/50
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 22 юли 2011 година
   относно определени мерки за защита във връзка с болестта класическа чума по свинете в Литва
   (нотифицирано под номер C(2011) 5137)
   (текст от значение за ЕИП)
   (2011/454/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с някои живи животни и продукти с оглед доизграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Класическата чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и оттам да има отрицателни последици за вътрешната търговия на Съюза и износа към трети държави.
            
         
               (2)
            
            
               При поява на огнище на класическа чума по свинете съществува опасност причинителят на болестта да се разпространи в други свиневъдни обекти и сред дивите свине. Вследствие на това той може да се разпространи от една държава-членка в друга и в трети държави чрез търговията с живи свине или с продукти от тях.
            
         
               (3)
            
            
               С Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (3) се въвеждат минимални мерки на Съюза за борба с тази болест. В член 9 от Директива 2001/89/ЕО се предвижда създаването на защитни и надзорни зони при появата на огнища на болестта класическа чума по свинете, в които трябва да се прилагат мерките по членове 10 и 11 от същата директива.
            
         
               (4)
            
            
               Литва информира Комисията за актуалната обстановка във връзка с болестта класическа чума по свинете, която се наблюдава на територията на държавата, и в съответствие с член 9 от Директива 2001/89/ЕО създаде защитни и надзорни зони, в които се прилагат мерките по членове 10 и 11 от същата директива.
            
         
               (5)
            
            
               За да се предотвратят ненужните затруднения за вътрешната търговия в Съюза и да се избегне създаването на необосновани пречки пред търговията с трети държави е необходимо, в сътрудничество със засегнатата държава-членка, да се състави списък на Съюза с ограничителните зони във връзка с болестта класическа чума по свинете в Литва, които представляват защитни и надзорни зони (наричани по-долу „ограничителните зони“).
            
         
               (6)
            
            
               Ограничителните зони в Литва следва да бъдат съответно изброени в приложението към настоящото решение и да се определи продължителността на регионализацията.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Литва гарантира, че защитните и надзорните зони, създадени съгласно член 9 от Директива 2001/89/ЕО, включват най-малко зоните, изброени в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 22 юли 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  ОВ L 316, 1.12.2001 г., стр. 5.
   
      ПРИЛОЖЕНИЕ
      
                  Зони в Литва
               
               
                  Ограничителни зони по член 1
               
               
                  Дата, до която се прилага
               
            
                  Защитна зона
               
               
                  Град Jonava и следните 67 села в район Jonava на окръг Kaunas: Akliai, Barantiškiai (селскостопански постройки), Bazilionys, Beržynai (селскостопански постройки), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (селскостопански постройки), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (железопътна гара), селище Žeimiai, Žieveliškiai, Žvėrynai.
               
               
                  20 август 2011 г.
               
            
                  Надзорна зона
               
               
                  Районът на Jonava в окръг Kaunas (с изключение на териториите в защитната зона) и следните 23 села в район Kėdainiai на окръг Kaunas: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (селскостопански постройки), Stašaičiai, Slikiai, Slikiai (железопътна гара), Šilainiai, Šėta, Užkapiai и Vainiūnai и 5 села в окръг Ukmergės – Manteikiai, Marašuvkos, Tarakų, Paliesės, Reniūnų.
               
               
                  20 август 2011 г.